Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 104/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Côtes de Thau«

PGI-FR-A1229-AM01

Meddelelsesdato: 6. december 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Organoleptisk beskrivelse af vinene

Kapitel I i produktspecifikationen er blevet suppleret i punkt 3.3, organoleptisk beskrivelse af produktet, med en præcisering af vinenes farve og organoleptiske egenskaber.

Disse ændringer fremgår af punktet »Beskrivelse af vinen/vinene« i enhedsdokumentet.

2. Geografisk område

I kapitel I, punkt 4, i produktspecifikationen er det geografiske område blev udvidet med ni tilgrænsende kommuner i departementet Hérault. Det nuværende geografiske område består af følgende 6 kommuner i departementet Hérault: Agde, Castelnau de Guers, Florensac, Marseillan, Pinet og Pomerols. Dette område udvides til at omfatte de 9 kommuner, der er beliggende i den nordøstlige del af departementet og den centrale del af det nuværende område. Følgende kommuner var omfattet af området i umiddelbar nærhed: Balaruc les Bains, Balaruc le Vieux, Bouzigues, Frontignan, Loupian, Mèze, Poussan, Sète og Villeveyrac.

Formålet med ansøgningen om ændringen var at styrke sammenhængen mellem det geografiske område for den beskyttede geografiske betegnelse omkring Thau-lagunen og elementerne i vandplanen for Thau-området (SAGE — Schéma d’Aménagement et de Gestion des Eaux du bassin de Thau). Der er tale om et skrånende afvandingsområde med et tempereret middelhavsklima. Udvidelsen af området for den beskyttede geografiske betegnelse »Côtes de Thau« vil styrke betegnelsens tilknytning til det geografiske område og dens geografiske identifikation. Det bliver en mere sammenhængende og forenet geografisk enhed med hensyn til klima (tempereret middelhavsklima), undergrund og befolkning.

Denne ændring fremgår af punktet »Afgrænset geografisk område« i enhedsdokumentet.

3. Område i umiddelbar nærhed

I kapitel I, punkt 4, i produktspecifikationen er området i umiddelbar nærhed blevet defineret mere præcist og koncentreret om det geografiske områdes tilgrænsende kommuner, hvori metoderne reelt er observeret.

Denne ændring fremgår af punktet »Supplerende betingelser — Undtagelse vedrørende produktionen i det afgrænsede geografiske område« i enhedsdokumentet.

4. Vinstokbestand

I kapitel I, punkt 5, i produktspecifikationen er listen over de valgte druesorter til fremstillingen af »Côtes de Thau« BGB blevet ajourført. ODG (fag- og forvaltningsorganet) ønsker at fjerne 15 druesorter fra produktspecifikationen, fordi de ikke anvendes til fremstillingen af vinene og ikke forekommer i vinmarkerne i det geografiske område. Følgende druesorter udgår: Chasselas B, Chasselas rose Rs, Chambourcin N, Couderc noir N, Danlas B, Jurançon blanc B, Landal N, Lival N, Maréchal Foch N, Mondeuse N, Müller-Thurgau B, Ravat blanc b, Rayon d’Or B, Rubilande Rs og Valérien B.

Denne ændring fremgår af punktet »Primære druesorter« i enhedsdokumentet.

5. Tilknytning til det geografiske område

I kapitel I, afsnit 7, i produktspecifikationen er der tilføjet præciseringer i punkt 7.1, det geografiske områdes egenart, for at forklare, at det geografiske område for BGB dækker 15 kommuner i Hérault beliggende langs den nordøstlige grænse i amfiteaterformation rundt om Thau-lagunen.

Punkt 7.3, årsagssammenhæng, er ligeledes blevet suppleret for at styrke godtgørelsen af årsagssammenhængen, der bygger på samspillet mellem det geografiske område og produktets egenskaber. Côtes de Thau er et ældgammelt vindyrkningsområde og har længe skilt sig ud ved sin vindyrkning, der er gået i retning af hvidvine. Området nyder godt af sin beliggenhed langs Thau-lagunen og dermed sin eksponering og et middelhavspræget klima, der er særlig gunstigt for vinstokkene. Jordbunden er ofte gennemtrængelig og består af en blanding af sand, silt, ler og kalk, hvilket gør det let for vinstokkene at slå dybe rødder og giver samtidig vinene både frugt og friskhed.

Disse ændringer fremgår af punktet »Tilknytning til det geografiske område« i enhedsdokumentet.

6. Betingelser for præsentation og mærkning

I produktspecifikationens punkt 8, betingelser for præsentation og mærkning, er der tilføjet en regel om mærkning i overensstemmelse med EU-lovgivningen for at begrænse størrelsen af angivelsen af druesorten og den supplerende geografiske betegnelse »Cap d’Agde«, der er tilladt ifølge produktspecifikationen, i forhold til angivelsen af betegnelsen »Côtes de Thau«. Denne mærkningsbetingelse skal styrke og bevare identificeringen af navnet på BGB.

7. Kontrolmyndighed

Kapitel III i produktspecifikationen for den beskyttede geografiske betegnelse »Côtes de Thau« suppleres med kontaktoplysningerne for Institut National de l’Origine et de la Qualité (INAO), som er den ansvarlige kontrolmyndighed. Kontrolorganet CERTIPAQ udfører kontrollen på vegne af INAO.

Denne tilføjelse fremgår af punktet »Kontrol« i enhedsdokumentet.

ENHEDSDOKUMENT

1. Produktets betegnelse

Côtes de Thau

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

1. Analytisk beskrivelse

KORT TEKSTBESKRIVELSE

Den beskyttede geografiske betegnelse »Côtes de Thau« er forbeholdt stille rød-, rosé- og hvidvine og mousserende kvalitetsrød-, kvalitetsrosé- og kvalitetshvidvine.

For stille vine svarer det (minimale eller maksimale) totale alkoholindhold udtrykt i volumen, totale syreindhold, indhold af flygtig syre og totale indhold af svovldioxid til det, der er fastsat i EU-lovgivningen.

For mousserende kvalitetsvine svarer det (minimale eller maksimale) virkelige alkoholindhold og totale alkoholindhold udtrykt i volumen, totale syreindhold og indhold af flygtige syrer, svovldioxid og kuldioxid til det, der er fastsat i EU-lovgivningen.

Vine, der har et indhold af gæringsdygtigt sukker (glukose og fruktose) på 45 g/l eller derover, har undtagelsesvis et indhold af flygtige syrer, der er fastsat ved fælles bekendtgørelse udstedt af ministeren for forbrugeranliggender og landbrugsministeren.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Organoleptisk beskrivelse

KORT TEKSTBESKRIVELSE

De fremstillede vine er frem for alt kendetegnet ved et intenst aromatisk udtryk og en smagsmæssig balance til den friske side.

Hvidvinene har almindeligvis en strålende lys gul til bleggylden farve. Den første smag er kendetegnet ved noter af citrusfrugter og stor friskhed. Derefter får smagen noter af til tider citron og/eller eksotiske frugter eller en anelse amylalkohol, og aromaen er meget holdbar og sommetider let mineralsk.

Rosévinene har et krystalagtigt udseende og en blegrosa farve med strejf af violet. Duften af røde frugter er diskret og delikat. Den første smag er markant og livlig med aromaer af små røde frugter, mens den derefter kan minde om syrlige bolsjer. Smagen er normalt holdbar og behageligt frisk.

Rødvinene har en dybrød farve med intense reflekser. Duften er kraftig med noter af røde frugter og aromaer af kratbevoksning. Smagen er først og fremmest blød og frisk på en bund af moden frugt.

De mousserende kvalitetsvine har fine og elegante bobler, der ledsages af en behagelig friskhed med blomster- eller frugtagtige aromaer, alt afhængigt af de anvendte sorter til cuvéen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

Vinene skal, hvad angår ønologisk fremgangsmåde, opfylde de krav, der er fastsat i EU-lovgivningen og i den franske lov om landbrug og fiskeri (»Code rural et de la pêche maritime«).

5.2. Maksimale udbytter

1. Rosé- og hvidvine

120 hektoliter pr. hektar.

2. Rødvine

110 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen af vine med den beskyttede geografiske betegnelse »Côtes de Thau« finder sted i følgende kommuner i departementet Hérault:

Agde, Balaruc-les-Bains, Balaruc-le-Vieux, Bouzigues, Castelnau-de-Guers, Florensac, Frontignan, Loupian, Marseillan, Mèze, Pinet, Pomerols, Poussan, Sète og Villeveyrac.

7. Primære druesorter

Alicante Henri Bouschet N

Alphonse Lavallée N

Altesse B

Aramon N

Aramon blanc B

Aramon gris G

Aranel B

Arinarnoa N

Auxerrois B

Baco blanc B

Cabernet franc N

Cabernet-Sauvignon N

Caladoc N

Cardinal Rg

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Clairette B

Clairette rose Rs

Clarin B

Colombard B

Counoise N

Egiodola N

Gamay N

Gamay de Chaudenay N

Gewurztraminer Rs

Grenache N

Grenache blanc B

Grenache gris G

Gros manseng B

Lledoner pelut N

Marsanne B

Marselan N

Mauzac B

Merlot N

Meunier N

Muscadelle B

Muscardin N

Négrette N

Parrellada B

Petit Manseng B

Petit Verdot N

Pinot gris G

Pinot noir N

Piquepoul blanc B

Piquepoul gris G

Piquepoul noir N

Portan N

Riesling B

Roussanne B

Savagnin rose Rs

Sciaccarello N

Sémillon B

Servant B

Seyval B

Sylvaner B

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Villard blanc B

Villard noir N

Viognier B

8. Tilknytning til det geografiske område

Det geografiske område for den beskyttede geografiske betegnelse »Côtes de Thau« omfatter 15 kommuner i Hérault beliggende i amfiteaterformation rundt om Thau-lagunen.

Middelhavet, laguner, strande og kratlandskaber udgør tilsammen en særlig natur, der danner grundlag for en økonomi og en livsstil. Thau-lagunen, der forener landskab og klima, beskyttes mod Middelhavet af en tange kaldet lido, der er beplantet med vinstokke. Jordbunden er rød til beige i farven, generelt løs, men ikke særlig stenet, dyb og består af sandblandet silt- eller lerjord. Klimaet er kendetegnet ved temmelig megen nedbør efterår og vinter og om sommeren kun enkelte byger, sommetider voldsomme, men fordampningen dæmpes heldigvis af havbrisen, der modvirker vandstress. Den årlige nedbørsmængde er i størrelsesordenen 600 mm. Thau-lagunen, der reelt er et 20 km langt indhav, har en væsentlig indflydelse.

Dette akvatiske miljø mildner det hårde middelhavsklima med milde temperaturer, der er særligt gavnlige for modningen af hvide druer.

Denne naturarv er tæt knyttet til områdets økonomiske faktorer, især turisme (bade-, kur- og naturistgæster), vindyrkning, skaldyrsopdræt og fiskeri.

Forbrugertrenden går i retning af friske og frugtagtige hvidvine, og til fremstillingen af sådanne vine er jorden i Côtes de Thau særlig velegnet. Dette geografiske område har klima- og jordbundsforhold, der er gunstige for den langsomme modning af de hvide druesorter.

I området for den beskyttede geografiske betegnelse »Côtes de Thau« produceres der stille hvid-, rosé- og rødvine. Der er en ægte tradition for tørre hvidvine i denne region, og den beskyttede geografiske betegnelse »Côtes de Thau« er en af de sjældne, hvori hvidvinene udgør en større andel end rødvinene.

Selv om den historiske druesort fortsat er terret B, finder man også druesorter fra forskellige franske regioner med et stort aroma- og kvalitetspotentiale.

Côtes de Thau er et ældgammelt vindyrkningsområde og har længe skilt sig ud ved sin vindyrkning, der er gået i retning af hvidvine. Området nyder godt af sin beliggenhed langs Thau-lagunen og dermed sin eksponering og et middelhavspræget klima, der er særlig gunstigt for vinstokkene. Jordbunden er ofte gennemtrængelig og består af en blanding af sand, silt, ler og kalk, hvilket gør det let for vinstokkene at slå dybe rødder og giver samtidig vinene både frugt og friskhed.

Vinavlerne har udviklet denne produktion i retning af friske og aromatiske vine ved hjælp af alle de moderne teknologier til blid presning og styring af temperaturerne.

Vinene med »Côtes de Thau« BGB afspejler et helt særligt klima rundt om Thau-lagunen med deres karakteristiske friskhed og kommer derfor særlig fint til deres ret sammen med de lokale fisk og skaldyr.

Vinavlerne har forstået at tilpasse sig efterspørgslen fra markederne uden for Thau-området ved at udvikle en betydelig produktion af rød- og rosévine.

De anstrenger sig også for med passende teknikker at bevare den meget vigtige biologiske mangfoldighed i deres vindistrikt. De deltager i programmet »bassin de Thau«, der er oprettet af de statslige myndigheder og departementsrådet med støtte fra Europa-Kommissionen.

Thau-lagunen er et komplekst og tiltrækkende miljø. Derfor danner den et foretrukkent grundlag for en hel miljøuddannelse. Vinavlerne tilpasser sig denne tematik ved at udvikle metoder under hensyntagen til den biologiske mangfoldighed, der omgiver dem.

Lagunen er en vigtig turistmagnet. Man kan bade og dyrke sejlsport, fiske, gå på opdagelse, besøge skaldyrsopdrætsanlæg og tage til Cap d’Agde, som hvert år får besøg af hundredtusindvis af turister — alt sammen bidrag til den berømmelse, som vinene fra Thau-distriktet har opnået.

Vindyrkningens fremtid er tæt knyttet til denne tematik. Vinavlerne har deres levebrød takket være det meget stærke bånd til Thau-området, og bevarelsen af dette privilegerede naturlige miljø er forudsætningen for, at den beskyttede geografiske betegnelse kan udvikle sig og befæste sit omdømme i dette rige og komplekse miljø.

9. Andre vigtige betingelser (emballering, mærkning, andre krav)

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Området i umiddelbar nærhed, der udgør en undtagelse i forbindelse med fremstilling og forarbejdning af vinene med den beskyttede geografiske betegnelse »Côtes de Thau«, består af de kommuner, der grænser op til det geografiske område: Montagnac, Saint Pons de Mauchiens, Saint Pargoire, Plaissan, Cournonterral, Montbazin, Gigean, Vic la Gardiole, Saint Thibery, Pézenas, Nézignan l’Evèque, Bessan, Vias, Aumes og Cazouls d’Hérault.

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede geografiske betegnelse »Côtes de Thau« kan suppleres med benævnelsen »primeur« eller »nouveau«.

Den Europæiske Unions BGB-logo er trykt på etiketten, når benævnelsen »Indication géographique protégée« (beskyttet geografisk betegnelse) erstattes af den traditionelle benævnelse »Vin de pays«.

Den beskyttede geografiske betegnelse »Côtes de Thau« kan suppleres med navnet på en eller flere druesorter.

Navnet på en eller flere druesorter skal være angivet umiddelbart under navnet på den beskyttede geografiske betegnelse »Côtes de Thau« og skal være trykt med skrifttegn, der hverken i højde eller bredde må være større end halvdelen af størrelsen på de skrifttegn, som udgør navnet på den beskyttede geografiske betegnelse.

Den beskyttede geografiske betegnelse »Côtes de Thau« kan suppleres med navnet på den mindre geografiske enhed »Cap d’Agde«.

De skrifttegn, der anvendes til angivelsen af den mindre geografiske enhed »Cap d’Agde«, må hverken i højde eller bredde være større end størrelsen af de skrifttegn, som udgør navnet på den beskyttede geografiske betegnelse »Côtes de Thau«.

Link til produktspecifikationen

https://info.agriculture.gouv.fr/gedei/site/bo-agri/document_administratif-2cf1f3e1-6ab1-45ea-9fbb-0371f556cb1f

(1) EUT L 9 af 11.1.2019, s. 2.